Adjara

Adjara (georgiano: აჭარა Ach'ara [at͡ʃʼara]) o Achara, oficialmente noto como le Republica Autonome de Adjara (georgiano: აჭარის ავტონომიური რესპუბლიკა Ach'aris Avt'onomiuri Resp'ublik'a [at͡ʃʼaris avtʼɔnɔmiuri rɛspʼublikʼa]), es un region political-administrative de Georgia. Localisate in le angulo sud-occidental del pais, Adjara jace super le costa del Mar Nigre proxime al pede del montes Caucasus Minor, al nord de Turchia. Illo es un importante destination turistic e include le secunde citate le plus populous de Georgia, Batumi, como su capital. Circume 350.000 personas vive in su 2.880 km2.

Adjara es le loco de nascimento del Adjarians, un subgroupo regional de georgianos. Le nomine pote esser scribe in un numero de modos, inter le quales Ajara, Ajaria, Adjaria, Adzharia, Atchara e Achara. Sub le Union Sovietic, Adjara faceva parte del Republica Sovietic Socialiste Georgian como le ASSR Adjarian. Le stato autonome de Adjara es garantite per le articulo 6 del Tractato de Kars.

Categoria:Georgia